šk. god. 2017./2018. ČETVRTI RAZRED, 6 učenika (3 djevojčice i 3 dječaka),

 razrednica Nelica Udvardi

UVODNI DIO

 1. MOTIVACIJA

Mi smo svoj projekt „Kotač“ nazvali drugim imenom „Ipak se kreće…“ zahvaljujući znanstveniku Galileu Galilei koji je, navodno, morao prešutjeti svoja saznanja o planetu Zemlja.

Tvrdio je i dokazao da se Zemlja vrti oko Sunca, a to se u to vrijeme nije sviđalo mnogim važnim ljudima .

Da bi ostao na životu, morao je svoju istinu prešutjeti i prihvatiti tumačenja koja nisu bila točna. Pri kraju svoga života je, tako kažu, prošaptao: „ Ipak se kreće…“.

 2. KAKO SMO I KADA RADILI?

 Radili smo i u školi na satovima dodatne nastave hrvatskog jezika, a nešto i kod kuće.

 Motivaciju smo dobili od pjesnika Zvonimira Baloga koji je prepoznatljiv po šaljivim pjesmama.

 On se igra riječima, premeće slogove, traži rimu. To smo i mi radili.

 Pisali smo i pjesme“ po receptu“, tj. činkvine ili petostihove koji su nam se naročito svidjeli i

 tijekom godine smo ih nekoliko puta pisali.

 3. CILJ našeg rada je bilo istraživanje zanimljivosti, igranje riječima, slogovima, rimom,

 Mozganje ili hranjenje mozgova ludim idejama.

 4. ISHODI su našeg rada zabava, nova saznanja, obogaćivanje rječnika i osjećaj ugode i koristi

 što smo dovršili posao.

PREZENTACIJA

Razgovarali smo i mislili što se sve u životu i prirodi okreće: Zemlja se vrti, izmjenjuju se dan i noć, godišnja doba, bicikli, kruži voda u prirodi…

Baš kao da postoji jedan KOTAČ…

IMA JEDAN NEVIDLJIVI KOTAČ, ( Anteo)

PRIRODNI JE TO POKRETAČ,

VREMENSKI ON JE IGRAČ.

IGRA SE, VRTI, KREĆE,

STALNO NEŠTO POKREĆE.

 GURA DANE I NOĆI (Lino)

 OD JUTRA DO PONOĆI.

 GODIŠNJA DOBA U KRUG STAVLJA,

 NIKAD SE NE ZAUSTAVLJA.

RODI SE MLADO PROLJEĆE, (Rea)

ZATIM TOPLO LJETO KREĆE, (Elena)

ONO SE K JESENI ŽURI, (Petra)

NE OKRENEŠ SE – ZIMA OPET JURI! (sve tri skupa)

 TAJ KOTAČ, VREMENSKI POKRETAČ, (Matej)

 ZAVRTIO OD DAVNINA ZEMLJU PLANET,

JOŠ SE VRTI DA TI STANE PAMET.

A NJOJ DOSTA NIJE, JOŠ SE OKO SUNCA VRTI, SMIJE! (Lino)

 GALILEO TO JE ZNAO, (Anteo)

 ŠUTJETI JE MORAO.

 NA KRAJU TIHO REČE:

 „IPAK SE POKREĆE!“

Nakon ovoga slijedile su pjesme koje su učenici napisali i naučili recitirati.

Rea Smažil je izgovorila svoje ČINKVINE na temu bicikli, napisala je četiri pjesme: Bicikl, Monocikl, Tricikl i Bicikl za dvoje.

Matej Grgurić pročitao je svoju pjesmu Zemlja.

Nakon toga su slijedile OKRUGLE PJESME (napisane zaista u krug)

 Petre Grgurić, Elene Lucije Šneperger i Lina Žagara.

Petra je napisala pjesmu pod naslovom Kotači, Lino i Elena su se igrali rimom i napisali šaljive pjesme o biciklima.

Na kraju je učenik Anteo Čota prezentirao svoju kratku Povijest bicikala od 18. st. do 21. st. koju je prikazao na plakatu.

CIJELA PREZENTACIJA JE TRAJALA OKO DESETAK MINUTA.